钦定古今图书集成/理学汇编/学行典/第218卷 > 荣小儿
## 钦定古今图书集成/理学汇编/学行典/第218卷 > 荣小儿

按《遂平县志》：荣孝子者，遂之西关人也。幼痴聋，无讳
无号，邑人俱以“小儿呼之。自少及老不异先。其家颇
饶，后渐陵替，父亦故无所居止。同母赵氏栖冷铺中，
日每行乞，作赡养计，择其可者供母，馀自食，或少则
止以供母，而自忍饥且归。往必向母叩头，食必跪进，
母食则起而舞，或食之稍不如常则泣。比或值所乞”，
无几，母复不忍子饥，故馀以啖之。然小儿惟知不如
常则泣，而母之念子，万转千回，柔肠寸裂，似属不知。
此养志养口体之论，有不可以例绳者。且凡所乞之
家，即值乏，亦必那以与之，盖莫不怜而异焉。或足，则
转而供母，黑白别之不复出。或止足供母，则疾归，供
母身另别乞；或竟日所乞，闲有不足。所谓母饱子饥
时矣。如此终身如一日。母至七十馀，倏忽奄逝，小儿
哭泣尽哀，邑人哀之，敛棺葬于邑西之二郎山。小儿
年七十馀，以无疾终。小儿无名，但其父名凯，母姓赵，
遂人无不称之曰“荣孝子、荣孝子”云。